Diari Oficial de la Generalitat Valenciana


Sumari del DOGV 956, del 02-12-1988 (1988/812530)

ORDRE de 8 de novembre de 1988, de la Conselleria de Treball i Seguretat Social, per la qual es modifica l'Ordre de la mateixa Conselleria de 8 d'abril de 1988 relativa a la promoció d'ocupament autònom.
-----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/11/08/(3)/dof/vci/html**

### Dades del document

Número de DOGV
:   956

Data del DOGV
:   02-12-1988

Secció del DOGV
:   DISPOSICIONS GENERALS

Número del document
:   1988/812530


Data del document
:   08-11-1988

Organisme emissor
:   Conselleria de Treball i Seguretat Social

Tipus de document
:   Ordre

Anàlisi jurídica

Ordre de 8 de novembre de 1988, de la Conselleria de Treball i Seguretat Social, per la qual es modifica l'Ordre de la mateixa Conselleria de 8 d'abril de 1988 relativa a la promoció d'ocupament autònom.  
L'Ordre de 13 de maig de 1987 de la Conselleria de Treball i Seguretat Social convocava i regulava les ajudes, en l'àmbit de la Comunitat Valenciana, que per a la promoció de l'ocupació autònoma establia l'Ordre del Ministeri de Treball i Seguretat Social de 21 de febrer de 1986.  
D'altra banda, l'Ordre de 26 de març de 1988 de l'esmentat Ministeri, d'acord amb la legislació de les transferències de l'Estat a les Comunitats Autònomes, determina en l'article 4t que aquestes es faran càrrec de la gestió de les 'rendes de subsistèncias previstes en l'OM de 21 de febrer de 1986 abans citada, i la quantia i import d'aquestes seran les aprovades pel Fons Social Europeu dins els programes presentats amb aqueix fi per a les Comunitats Autònomes.  
En conseqüència al que s'ha exposat anteriorment, aquesta  
Conselleria de Treball i Seguretat Social promulgà l'Ordre de 8 d'abril de 1988 i prorrogà la de 13 de maig de 1987 abans esmentada, alhora que modificava part de l'article a fi d'adequar dita norma amb el que disposa l'OM del 26 de març passat, donant cabuda en aquesta a les ajudes destinades a desocupats menors de 25 anys.  
No obstant això, posteriorment a la publicació de les normes reglamentàries al·ludides, s'ha produït pel Fons Europeu l'aprovació d'un programa, per a aquest exercici, dirigit a facilitar la integració laboral de la dona a través de l'autoocupació de característiques similars a les vigents a hores d'ara.  
El que obliga a fer l'adient modificació normativa per tal d'adequar l'Ordre de 8 d'abril de 1988 d'aquesta Conselleria, recollint en la mateixa les ajudes dirigides al nou col·lectiu indicat.  
En atenció d'aquests motius, i fent ús de les facultats que tinc conferides per la Llei 5/1983, de 30 de desembre, de Govern Valencià (DOGV de 13 d'abril) del Consell de la Generalitat Valenciana, pel qual s'aprova el Reglament orgànic i funcional de la Conselleria de Treball i Seguretat Social.  
ORDENE:  
Article únic  
L'article segon de l'Ordre 8 d'abril de 1988 de la Conselleria de Treball i Seguretat Social queda redactat de la manera següent:  
«Es podran concedir subvencions per una sola vegada de fins 250.000 PTA que contribuesquen a garantir durant l'inici de l'activitat uns ingressos mínims o 'renda de subsistència quan es tracte de desocupats menors de 25 anys inscrits com a aturats en la corresponent Oficina de Col·locació, o majors d'aquesta edat que romanguen, almenys, un any en aqueixa situació.  
A fi d'accedir a aquestes ajudes hauran de més a més reunir un dels requisits següents: haver obtingut el pagament únic de la prestació per desocupació, o tenir concedida la subvenció financera.  
La quantia establida s'incrementarà en un 100% quan el beneficiaris de les ajudes siguen desocupats menors de 25 anys, o dones majors d'aquesta edat que hagen romàs a l'hora de la petició de subvenció, si més no, un any inscrites com a desocupades en les Oficines de Col·locació.  
El nombre d'ajudes a concedir, incrementades en un 100% , serà l'aprovat per a aquesta Comunitat Autònoma pel Fons Social Europeu».  
València, 8 de novembre de 1988.  
El Conseller de Treball i Seguretat Social,   
MIQUEL DOMENECH I PASTOR


Còpia Permalink ELI